**ПРИПРЕМА ЗА ЧАС ПРАВОСЛАВНЕ ВЈЕРОНАУКЕ**

**Школа:** ЈУОШ „Бранко Радичевић“ у Бањалуци

**Разред и одјељење:** VI 1, 2, 3,4, 5, 7

**Вјероучитељ:** Драган Ђурић

**Редни број часа:** 1.

**Наставна тема:** I - ПОЧЕТАК ИСТОРИЈЕ ХРИШЋАНСКЕ ЦРКВЕ

**Наставна јединица:** **Историја хришћанске Цркве (преглед периода)** 1. час обраде

**Тип часа:** обрада

**Наставна метода:** МР

**Облик рада:** ФР

**Наставна средства:** слике, карте,уџбеник

**Васпитни задаци:** развијање љубави према Цркви и према другим хришћанима и према историји као науци

**Образовни задаци:** да ученици науче шта је Црква, зашто се зове хришћанском и шта проучава историја Цркве

**Очекивани исходи:** -Ученик може да: дефинише појам Црква;

 наброји периоде историје хришћанске Цркве;

  **Ток наставног рада**

**Уводни дио часа:**

1. Молитва прије учења

**Главни дио часа:**

1. Неколико уводних напомена о начину рада током ове школске године, о уџбенику, О начину оцјењивања, о часопису Светосавско Звонце
2. Усмено излагање градива на основу питања:

**1. Шта је историја?**

-Поријекло ријечи? грчка ријеч историја означава знање добијено истраживањем.

-Када се сусрећемо први пут са овим изразом? Први пут се сусрећемо са овим изразом код старог грчког писца и оца историје Херодота (V вијек прије Христа).

-Шта је задатак историје? Задатак историје као науке јесте да на основу поузданих доказа тач-

но опише и објасни развој људског друштва у прошлости.

**2. Шта је хришћанство?**

-Хришћанство је Богооткривена вјера и вјера у Васкрсење Христово, коју је основао Господ наш Исус Христос.

- Како добијамо боготкривену вјеру? На два начина:

1. Свето Писмо (записана ријеч Божију)

2. Свето Предање (ријеч Божију која се усмено преноси од првих

хришћана до наших дана).

-Како дијелимо Свето Писмо? дијелимо га на 2 дијела:

1. Свето писмо Старог завјета (књиге у којима су описане личности и догађаји прије рођења Христовог)

2. Свето писмо Новог завјета (књиге које говоре о личностима и

догађајима послије рођења Христовог).

**3. Шта је Црква?**

**-**По ријечима Светог апостола Павла, Црква је: „...стуб и тврђава истине“

-док на другом мјесту пише исти Свети апостол: „ Црква је тијело његово (Христа Спаситеља), Главе (Онога) који

све испуњава у свему“.

-Поријекло ријечи Црква? Ријеч црква потиче из грчког језика,

пише се и изговара ἐκκλησία (еклисиа), и означава сабрање или заједницу људи призваних са одређеним циљем.

-Шта Символ вјере каже о Цркви? Једна, света, саборна и апостолска. Објаснити ученицима укратко сваки од наведених појмова!

**Завршни дио часа**

-Понављање градива кроз неколико питања.

-Молитва послије учења.